મેરાન્યૂઝ નેટવર્ક, લખનૌ: ઉત્તર પ્રદેશમાં ભાજપના ધારાસભ્ય પર બળાત્કારનો આક્ષેપ કરનાર મહિલાના પિતાનું પોલીસ કસ્ટડીમાં મોત થતા એસપી ઉન્નાવે માખી પોલીસ સ્ટેશનના પ્રભારી સહિત પાંચ પોલીસકર્મીઓને સસ્પેન્ડ કર્યા છે. આ સિવાય ધારાસભ્ય કુલદીપસિંહ સેંગરના ચાર સમર્થકો વિનીત મિશ્રા, શૈલૂ, સોનૂ અને બઉવાની પણ ધરપકડ કરી છે. બીજી તરફ ઉત્તર પ્રદેશના ગૃહ વિભાગે આ મામલે ધારાસભ્ય સેંગરને નિર્દોષ જણાવ્યા છે અને ફરિયાદમાં તેમના નામનો ક્યાંય ઉલ્લેખ ન હોવાનું જણાવ્યુ છે.